Mercedes-Benz W123

Die **Mercedes-Benz W123** is 'n reeks middelslagmotors wat van November 1975 tot Januarie 1986 deur die Duitse vervaardiger Mercedes-Benz vervaardig is. Die W123-modelle oortref hul voorganger, die Mercedes-Benz W114/W115-modelle, as die suksesvolste Mercedes, en het 2,7 miljoen eenhede verkoop voordat die produksie in Januarie 1986 gestaak is.

## Agtergrond 
Die W123 het 'n treffer by die publiek geword vanweë sy moderne voorkoms. Na 'n trae opbou gedurende die eerste jaar van produksie om die hoë en konsekwente gehalte te verseker, het die klante wat hul bestellings geplaas het, 'n lang wagperiode van nege tot twaalf maande in die gesig gestaar. 'n Swartmark het ontstaan vir die kliënte wat bereid was om meer te betaal vir onmiddellike aflewering. Die effens gebruikte W123 het 'n 5.000 Deutsche Mark- premie bo sy oorspronklike verkoopprys behaal. 

Soos sy voorgangers, het die W123 die reputasie verwerf dat hy oorontwerp, goed gebou, duursaam en betroubaar is. Baie taxi-ondernemings het die W123 om hierdie rede gekies, en hulle was algemeen te sien in Duitsland, 'n Enjinlewe van 500&nbsp;000 of selfs 1&nbsp;000&nbsp;000 km met geringe meganiese probleme was algemeen vir W123's wat as taxi's gebruik is. Nadat die W123 die einde van hul lewensduur bereik het, is hulle gereeld na Afrika en derdewêreldlande gestuur waar hulle hoog aangeskryf is vir die vermoë om op rowwe paaie te ry asook sonder gereelde onderhoud.

Die produksie van die W123 is in Januarie 1986 beëindig met 63 finale T-modelle. Die gewildste enkelmodelle was die 240 D (455&nbsp;000 gebou), die 230 E (442&nbsp;000 gebou) en die 200 D (378&nbsp;000 gebou). 

## Ontwerp 
Die W123 deel 'n paar tegniese ooreenkomste met sy voorgangers soos enjins, stuurstelsel en veerstelsel. Die ontwerp is opgedateer met 'n klomp styllyne van sy groter boet, die Mercedes-Benz W116, naamlik agterligte, horisontale kopligte en voorste rigtingwysers aan die buitekant, trek-deurhandvatsels, ensovoorts. Die binneruim is gemoderniseer met 'n groter instrumentepaneel, 'n sentrumstel van ronde ventilasiegate, nuwe HVAC-bedieningspaneel, enkele ry beheerskakelaars in die middel, die nuwe middelkonsole wat naatloos van die paneelbord na die tonnelhuisie vloei, en dies meer. 

Al die modelle behalwe 280, 280 E en coupé bevat groter ronde kopligte met kleiner ronde misligte met 'n groot glasplaat wat die hele kopligbehuising bedek en as diffusielens optree. Hierdie opstelling is dieselfde vir die Noord-Amerikaanse modelle met verseëlde kopligte en 'n glasplaat wat die koplighuisie gedeeltelik bedek. Die 280, 280 E en koepeemodelle gebruik groot reghoekige kopligte met ronde misligte

## Enjins 
Alle enjins van die W114 / W115 is oorgedra. Die enkele nuwe enjin was 'n SOHC 2,5-liter M123 Inlynsessilinder. Die drieliter-viersilinderdieselenjin het 'n behoorlike benaming met die W123 gekry, wat ooreenstem met sy enjinverplasing: 300 D in plaas van 240 D 3.0 op die vorige W114 / W115. 

Die wêreld se eerste turbo-aangejaagde dieselenjin vir passasiersvoertuie, die OM617 A, is uiteindelik in September 1979 in die W123-model bekendgestel, eksklusief aan die 300 TD TURBODIESEL vir die Europese mark. 

## Kopieë 
Die W123 is amptelik van 1987 tot 1988 deur FAW in China vervaardig, as 'n 200 sedan of as 'n langwielbasis 230E. Slegs 828 motors is in hul Changchun-aanleg gebou. 'n Meer getroue replika is in Noord-Korea byna geheel en al met die hand gebou, dit was die **Kaensaeng 88** genoem.

## Galery 

Lêer:Mercedes-Benz_280CE_(C123)_(5869658981).jpg|Mercedes-Benz 280 CE (C123) (Euro-spesifikasie)
Lêer:Mercedes-Benz_240_D_(W_123,_Facelift)_–_Frontansicht,_30._August_2012,_Velbert.jpg|Mercedes-Benz 240 D (W123) sedan (Euro-spesifikasie)
Lêer:Mercedes-Benz_W123_.jpg|Mercedes-Benz W123 sedan (VS)
Lêer:Mercedes-Benz_280CE_oldtimer_Kulmbach_6170764.jpg|Mercedes-Benz 280 CE (C123) agter (Euro-spesifikasie)
Lêer:Mercedes_300CD-T.JPG|Mercedes-Benz 300 CD TURBODIESEL koepee (Amerikaanse weergawe)

## Tegniese Data (algemeen) 
## Tegniese data (vir Amerika en Japan) 
In hierdie markte is slegs die volgende modelle aangebied:

## Verwysings 
## Eksterne skakels 
* W123 produksiesyfers 
* W123 spesifikasies en pryse 
* W123 Club España